**BIUDŽETINĖS ĮSTAIGOS GARGŽDŲ ATVIRO JAUNIMO CENTRO**

**2018 METŲ VEIKLOS ATASKAITA**

1. **JAUNIMO CENTRO PRISTATYMAS**

Gargždų atviras jaunimo centras (toliau – Jaunimo centras) Juridinių asmenų registre įregistruotas 2016 m. vasario 2 d. Buveinės adresas: Klaipėdos g. 74, Gargždai, Klaipėdos r.

Jaunimo centras naudojasi Klaipėdos rajono savivaldybės patalpomis: **Gargžduose:** Klaipėdos g. 74, – atviro darbo su jaunimu veikloms skirta salė, du kabinetai , kūrybinės dirbtuvės ir netoliese Laugalių gatvėje esantis Jaunimo parkas; Kvietinių g. 30, – patalpose apgyvendinti tarptautiniai savanoriai; **Priekulėje:** Klaipėdos g. 4 – 2 patalpose vykdomas mobilus darbas su jaunimu.

Nuo 2017 m. rugsėjo 1 d. Klaipėdos rajono savivaldybės Mero 2017-07-17 potvarkiu Nr. MP-50, Jaunimo centro direktorės pareigas eina Inesa Gaudutytė.

Gargždų atviras jaunimo centras savo veiklą organizuoja vadovaudamasis atvirojo darbo su jaunimu principais ir atsižvelgdamas į jaunimo poreikius. Centre vykdoma socialinė, prevencinė, ugdomoji-kūrybinė, jaunimo užimtumo veikla, teikiamos pirminės emocinės paslaugos.

2018 m. numatytos šios Jaunimo centro prioritetinės kryptys: savanorystės skatinimas, verslumo galimybių ieškojimas, tarpinstitucinis bendradarbiavimas, tarptautiniai projektai.

Gargždų atvirame jaunimo centre 2018 m. gruodžio 31 d. duomenimis dirbo: direktorius (1 etatas), buhalteris (0,5 etato), 4 jaunimo darbuotojai (3 etatai) ir darbininkas (0,5 etato). Iki 2018 m. rugsėjo 20 d. centre dirbo Vietos jaunimo garantijų iniciatyvų koordinatorius (1 etatas, finansuojamas iš ES projekto „Atrask save“). 2018 metų plane buvo numatyta ieškoti galimybių Jaunimo centre įdarbinti psichologą. Nuo 2018 m. spalio 15 d., bendradarbiaujant su Klaipėdos rajono psichologine – pedagogine tarnyba, Jaunimo centre 1 kartą savaitėje dirba psichologas, pagal projektą „Saugios aplinkos kūrimas mokykloje“. Projekto pabaiga 2019 m. birželio 1 d.

**II. JAUNIMO CENTRO BIUDŽETAS**

**1 lentelė: Per finansinius metus gautos lėšos, jų šaltiniai ir lėšų panaudojimas pagal išlaidas.**

|  |  |  |  |
| --- | --- | --- | --- |
| Finansavimo šaltinis | Gauta lėšų suma per metus, Eur | Panaudota lėšų suma per metus, Eur | Panaudojimas pagal išlaidų rūšį |
| Savivaldybės biudžetas | 45364,98 | 45364,98 | Darbo užmokestis ir socialinis draudimas |
| 21292,67 | 21292,67 | Prekių ir paslaugų naudojimas |
| 0,00 | 0,00 | Ilgalaikis turtas |
| Savivaldybės administracija | 3430,00 | 3430,00 | Prekėms ir paslaugoms |
| Valstybės biudžetas | 7139,18 | 7139,18 | Prekėms ir paslaugoms |
| ES biudžetas | 11366,00 | 9236,73 | Darbo užmokestis ir socialinis draudimas |
| Lėšos už paslaugas ir nuomą | 1680,00 | 1680,00 | Prekėms ir paslaugoms |
| Kiti šaltiniai | 796,63 | 622,20 | Prekėms ir paslaugoms |
| **Iš viso:** | 91069,46 | 88765,76 | - |

**2 lentelė: Papildomos Jaunimo centro pritrauktos lėšos.**

|  |  |  |  |
| --- | --- | --- | --- |
| **Lėšų šaltinis** | **2016 m. Eur** | **2017 m. Eur** | **2018 m. Eur** |
| V | 1048,91 | 5228 | 7139,18 |
| UB | 5943,8 |  |  |
| B PROJ. | 777,02 | 3580 | 3430,00 |
| PARAMA |  | 1751 | 650,00 |
| ES |  | 9784 | 11366,00 |
| LĖŠOS UŽ PASLAUGAS |  |  | 1680,00 |
| 2 PROC. |  |  | 146,63 |
| **Iš viso:** | **7769,73** | **20343** | **24 411,81** |

**III. JAUNIMO CENTRO TURTAS**

Gargždų atviras jaunimo centras per 2018 metus iš Savivaldybės biudžeto neįsigijo naujo ilgalaikio turto.

2018 m. Klaipėdos rajono savivaldybė Gargždų atviram jaunimo centrui perdavė bendrabučio patalpas, esančias Kvietinių g. 30. Patalpų savikaina – 51 853,34 Eur, likutinė vertė – 41 951,26 Eur.

2018 m. gruodžio 31 d. duomenimis, bendra Gargždų atviro jaunimo centro ilgalaikio turto likutinė vertė – 387 284,45 Eur.

**IV. JAUNIMO CENTRE TEIKIAMOS PASLAUGOS, SUTEKTŲ PASLAUGŲ GAVĖJAI**

**4.1 Lankytojai**

Nuo 2018 m. sausio mėn. 1 d. bendras lankytojų skaičius – 395 unikalūs jaunuoliai, atėję bent vieną kartą į Jaunimo centrą. Nuolatinių lankytojų skaičius (atėjusių bent 1 kartą savaitėje) – 85 jaunuoliai. Bendras apsilankymų skaičius – 3506. Jaunimo centro lankytojų amžius 14 – 29 m. Pagal amžiaus grupes jaunuoliai pasiskirsto taip: 14-18 m. – 250, 19-24 m. – 95, 24-29 m. – 47, virš 29 m. – 3. Per dieną apsilankančių jaunuolių vidurkis – 23. Pagal lytį centro lankytojai pasiskirsto: 182 merginos ir 213 vaikinų.

Nuo 2018 m. vasario 1 d. Jaunimo centras ėmėsi organizuoti naują darbo su jaunimu formą – mobilų darbą. Dviejų jaunimo darbuotojų komanda 1 kartą savaitėje vyko dirbti su jaunimu į Veiviržėnus, Priekulę ir Kvietinius. Nuo 2018 m. spalio mėn. dėl objektyvių priežasčių Kvietiniuose mobilus darbas neorganizuojamas, veikla perkelta į Dauparus. Per 2018 m. mobilaus darbo su jaunimu veiklose dalyvavo 80 unikalių jaunuolių. Bendras apsilankymų skaičius − 524, iš jų bent kartą savaitėje atėjusių −14 jaunuolių, o vidutiniškai per dieną atėjusių − 5 jaunuoliai. Pagal lytį jaunuoliai pasiskirsto taip: 32 merginos ir 48 vaikinai.

**1 diagrama: Lankytojų skaičius jaunimo centre 2016, 2017 ir 2018 metais.**

Jaunimo centre taikomi darbo su jaunimu metodai: informavimas, konsultavimas, lydėjimas, savanorystės skatinimas, renginiai, mokymai, amatų dirbtuvės, proto mūšiai, stovyklos, žygiai, filmų vakarai ir naktys, sportinė veikla, kūrybinio mąstymo penkiakovė, muzikinė veikla, stalo žaidimai, tarpasmeninis kontaktas, orientacinės varžybos ir kt.

**4.2 Savanorystė**

2018 metais Jaunimo centre pagal Jaunimo garantijų iniciatyvos projektą „Atrask save“ savanoriavo 3 jaunuoliai. Taip pat savanoriškos veiklos sutartys sudarytos ir savo iniciatyva savanorystę atliko 3 jaunuoliai.Nuo spalio 17 d. iki šiol Jaunimo centre savanoriauja 2 tarptautiniai savanoriai: Mariam Dabrundashvili iš Sakartvelo ir Michele Barbieri iš Italijos, pagal projektą „Tarptautinė savanorystė Gargždų atvirame jaunimo centre“.

Nuo 2018 m. gruodžio 3 d. pagal projektą „Savanoriška tarnyba Klaipėdos rajone“, 6 mėnesių trukmės savanorystę atlieka 4 jaunuoliai.

**4.3 Darbo rinka**

Bendradarbiaujant su Klaipėdos teritorine darbo birža 2018 metais Jaunimo centre stažuotes, skirtas stažuotojo darbo įgūdžiams ar profesinei kvalifikacijai kelti, atkurti bei tobulinti, atliko 1 jaunas žmogus.

Bendradarbiaujant su UAB ETKC ir įgyvendinant jų susitarimą su teritorinėmis darbo biržomis dėl „Nepasirengusių darbo rinkai bedarbių, orientuotų į samdomą darbą, supažindinimo su darbo rinka paslaugų pirkimo“ darbo praktikas Jaunimo centre atliko 9 jauni žmonės.

Bendradarbiaujant su Klaipėdos valstybine kolegija studijų praktiką atliko 1 jaunas žmogus.

2018 metų planuose numatyta padėti rasti darbą 5 jaunuoliams, tačiau su Jaunimo centro pagalba įdarbinta 12 jaunuolių.

**4.4 Paslaugos jaunimui**

Vykdant paslaugų plėtrą bei tarpžinybinį bendradarbiavimą, kuriama materialinė bazė , kuri kasmet pildosi. Kasmet siekiama sudaryti dar didesnes galimybes prisidėti prie rizikos jaunimo socialinės atskirties mažinimo, konstruktyvaus dalyvavimo visuomeniniuose procesuose, jaunimo įsitraukimo į jam naudingą ir prasmingą veiklą, darbo rinkai reikalingų įgūdžių ugdymo ir didesnių karjeros galimybių užtikrinimo, socialinių ir gyvenimo įgūdžių ugdymo. Jau šiandien jaunuoliai, dalyvaudami Jaunimo centro veiklose, yra skatinami konstruktyviai kurti ateitį, ugdyti sveiką gyvenseną, įgyti įvairių profesinių amatų kompetencijų. Jaunimo centras orientuojasi į rizikos grupėms priklausančius jaunus žmones, tuo pačiu ir į NEET (niekur nesimokantis ir nedirbantis jaunimas). Jaunimo centre planuojama plėsti ir stiprinti šias paslaugas: teikti prevencines, informavimo, konsultavimo, socialinių ir gyvenimo įgūdžių ugdymo, sociokultūrines ir kitas su jauno žmogaus ugdymu susijusias paslaugas; organizuoti veiklas, skatinančias jaunimo motyvaciją ir gebėjimus, reikalingus sėkmingai integracijai į darbo rinką, atsižvelgiant į savivaldybės padėtį; esant poreikiui ir galimybei, teikti kitas laisvalaikio, socialinės bei psichologinės ar krizių įveikimo pagalbos paslaugas jauniems žmonėms.

2018 metais atliktos 2 jaunimo poreikių atliepimo apklausos: jaunų šeimų poreikio apklausa ir Gargždų atviro jaunimo centro vertinimo anketa (lankytojams). Dalyvauta Visuomenės sveikatos technologijų centro Higienos instituto tyrime „Atviruose jaunimo centruose ir erdvėse besilankančio jaunimo gyvensena bei sveikatos stiprinimo ir atvirojo darbo su jaunimu integralumo raiška“.

**3 lentelė. Jaunimo centro dalyvavimas stovyklose**

|  |  |  |  |
| --- | --- | --- | --- |
| **Eil. Nr.** | **Stovyklos pavadinimas** | **Data** | **Dalyvių skaičius be vadovų** |
| 1 | Patyriminė stovykla Džiuginėnuose su Rietavo, Kuršėnų ir Telšių jaunimu | 2018-06-08/2018-06-10 | 30 |
| 2 | Jaunimo vasaros akademijoje „Kartu mes galim“ daug Šilalėje | 2018-06-27/2018-06-29 | 12 |
| 3 | Šeimos instagramas Kartenoje | 2018-06-30/2018-07-01 | 4 |
| 4 | Bendruomenių sveikatingumo stovykla Lapiuose | 2018-07-18/2018-07-20 | 2 |
| 5 | Naktis erdvėje su kitų atvirų jaunimo centrų dalyviais | 2018-11-30/2018-12-01 | 30 |
| 6 | Patyriminė stovykla Kuršėnuose su kitų atvirų jaunimo centrų dalyviais | 2018-12-14/2018-12-15 | 30 |
| 7 | Jaunimo centro organizuota vasaros stovykla | 2018-08-08/2018-08-10 | 30 |

**4 lentelė. GAJC dalyvavimas tarptautiniuose projektuose.**

|  |  |  |  |
| --- | --- | --- | --- |
| **Eil. Nr.** | **Projekto pavadinimas** | **Data** | **Dalyvių skaičius be vadovų** |
| 1 | Youth Exchange 13 reasons for youth Exchange Suomijoje | 2018-09-16/2018-09-23 | 20 |
| 2 | Erasmus + mainų programa „Photo talking“ | 2018-10-08/2018-10-12 | 2 |
| 3 | Socialinis sufleris | 2018-10-17/2019-10-19 | 4 |
| 4 | EuandMe istorijų medžiotojai | 2018-11-16 | 4 |

**5 lentelė. Jaunimo centro įvertinimai, laimėjimai 2018 m.**

|  |  |
| --- | --- |
| **Eil. Nr.** | **Aprašymas** |
|  | Iniciatyvos „Atverk duris vasarai“ laimėta kelionė į Taliną 1 asm. už nuveiktus darbus |
|  | Edita Vyšniauskė pateko tarp 10 Lietuvos jaunimo darbuotojų, kurie gavo 1000 Eur jaunimo darbuotojų skatinimo stipendiją |
|  | Klaipėdos rajono jaunimo apdovanojimų vakare Jaunimo centras gavo 2 auksinių lempučių nominacijas: Metų proveržis (tarptautinių savanorių atvykimas į Gargždus) ir Metų jaunimo renginys (Rugsėjo 1-osios piknikas „Vienu ritmu“) |
|  | Sėkmingai dalyvauta konkurse konkurso „EuandMe“. Iniciatyvių jaunuolių komanda pelnė 1000 Eur prizą ir varžosi tolimesniame projekto etape dėl kelionės į pasirinktą Europos sostinę |

2018 metais Gargždų atviras jaunimo centras suorganizavo 77 įvairias veiklas.

Mobilaus darbo jaunimo darbuotojai įgyvendino 54 veiklas (sportinius turnyrus, maisto gaminimo užsiėmimus, pilietiškumo akcijas, susitikimus su įvairių sričių specialistais, filmų vakarus, protų mūšius, jaunimo renginius, prevencinius renginius ir akcijas ir kt.) jaunimui. Suorganizuoti 3 masiniai renginiai – Gatvės muzikos diena, Birželio 1-oji ir Rugsėjo 1-osios šventė „Vienu ritmu“. Jaunimo darbuotojai su jaunuoliais dalyvavo 4 žygiuose: Vasario 16-osios žygyje, Patyriminiame žygyje, miško sodinime su ekologų klubu „Žalioji žemė“, Jaunimo centro organizuotame dviračių žygyje.

**4.5 Jaunimo informavimas ir konsultavimas, individualus darbas su jaunuoliais ir tėvais**.

2018 m. Jaunimo centre įsteigtas LiJOT Eurodesk jaunimo informavimo ir konsultavimo taškas – suteikta 90 individualių konsultacijų. Individualių konsultacijų metu nustatyti 4 jaunuoliai patyrę seksualinį išnaudojimą. Jaunimo centre 3 jaunuoliams vykdytos minimalios priežiūros sąlygos. Centro lankytojams suorganizuotas susitikimas su dvasininku ir psichologu (įvykus nelaimingam atsitikimui, kuriame visi nukentėjusieji – Jaunimo centro lankytojai). Taip pat suorganizuota10 susitikimų su koučeriu, 5 jaunuoliai nukreipti į projektą „Kompleksinės paslaugos šeimai“, jiems suteikta 20 individualių konsultacijų. Per metus jaunimo darbuotojai Jaunimo centro lankytojus konsultavo 79 kartus, psichologė konsultavo 16 kartų. Konsultacijų temos: seksualinis išnaudojimas, studijų pasirinkimas, darbas, santykiai poroje, santykiai šeimoje, motyvacija, savanorystė, mokslai, finansai, sveikata (narkotinės medžiagos, alkoholis), psichologinės konsultacijos. Per metus suorganizuoti susitikimai su 14 jaunuolių tėvais. Užvestos ir pildomos 8 jaunuolių lydėjimo bylos.

**V. JAUNIMO CENTRE ATLIKTI PATIKRINIMAI, JŲ REZULTATAI**

Gargždų atvirame jaunimo centre 2018 m. patikrinimų nebuvo.

**VI. DIREKTORIAUS VEIKLA ĮGYVENDINANT TIKSLUS, BENDRADARBIAUJANT SU SOCIALINIAIS PARTNERIAIS, KITOMIS ĮSTAIGOMIS**

Jaunimo centras vykdo veiklą, vadovaujantis atviro darbo su jaunimu principais. 2018 metais Jaunimo centras įgyvendino 11 projektų, 7 – iuose dalyvavo partnerio statusu, vystė tarpinstitucinį bendradarbiavimą, užmezgė kontaktus ne tik su Klaipėdos rajono įstaigomis, bet ir su apskrityje veikiančiomis įstaigomis, tarnybomis, kurios rūpinasi jaunuolių gerove. Jaunimo centro darbuotojai kvalifikaciją kėlė 15 kartų. Aktyviai vykdoma viešinimo komunikacija, glaudžiai bendradarbiaujama su žiniasklaida. Įstaigoje paruošta darbų ir priešgaisrinės saugos dokumentacija, netarnybinių automobilių naudojimo ir kuro nustatymo tarnybos reikmėms tvarkos aprašas, Gargždų atviro jaunimo centro darbuotojų veiklos vertinimo tvarkos aprašas, Gargždų atviro jaunimo centro lankytojų skaičiavimo metodika, Gargždų atviro jaunimo centro pagrindinės veiklos kitų pajamų ir kitos veiklos pajamų programos sudarymo ir vykdymo tvarka, Gargždų atviro jaunimo centro organizuojamų stovyklų jaunimui saugos ir sveikatos instrukcija, darbuotojų asmens duomenų saugojimo politika, jaunimo darbuotojų veiklos kokybės vertinimo tvarkos aprašas.

Bendradarbiaujant su Klaipėdos rajono savivaldybės viešųjų ryšių skyrius – kartu organizuotas susitikimas su meru, Viliaus Gaigalaičio globos namuose suorganizuotas renginys senjorams Kalėdų proga, Klaipėdos rajono visuomenės sveikatos biuras organizuoja psichologinius, sveikos mitybos ir gyvensenos užsiėmimus lankytojams – visus metus, atliktas narkotikų aptikimo testas 2018 m. spalio 25 d.– narkotinių medžiagų Gargždų atvirame jaunimo centre nerasta. Kartu su Gargždų kultūros centru organizuotas Gargždų miesto jubiliejus. Su J. Lankučio viešąja biblioteka ir filialais organizuota Europos diena. Su Minijos kino teatru kartu organizuotas filmų vakaras po atviru dangumi Jaunimo parke.. Bendradarbiaujant su Klaipėdos apygardos probacijos tarnybos Klaipėdos rajono skyriumi suorganizuotos 2 edukacijos: lauko baldų gaminimo ir būgnų gaminimo jaunuoliams iš probacijos įskaitos. Bendradarbiaujama su Gargždų seniūnija – seniūnija prisideda prie lauko aikštelės priežiūros darbų, suorganizuota akcija „Dalinuosi gerumu“, seniūnijos socialiniai darbuotojai perdavė surinktas priemones nepasiturinčioms šeimoms. Su Advokatų kontora „Win and Law“ organizuotas teisinių žinių konkursas jaunimui. Glaudus bendradarbiavimas užmegztas su atvirais jaunimo centrais: Kretingos miesto jaunimo erdvės – dalyvauta jaunimo, šeimos ir valdžios forume - diskusijoje. Rietavo atviras jaunimo centras, Atviras Šiaulių jaunimo centras, VšĮ Telšių jaunimo centras, – įgyvendintas bendras projektas, vykdytos atvejų analizės. Klaipėdos Karalienės Luizės jaunimo centras – bendradarbiaujama įgyvendinant projektą, dalyvauta stovykloje „Šeimos instagramas“. Šilalės atviro jaunimo centras „Pulsas“ - dalyvauta jų organizuojamame renginyje „Minutė iki pergalės“

**9 lentelė. Jaunimo centro dalyvavimas, narystė, narystė darbo grupėse, komisijoje.**

|  |  |  |
| --- | --- | --- |
| **Eil. Nr.** | **Komisijos, darbo grupės, narystė** | **Atstovai** |
| 1 | Jaunimo reikalų taryba | Simona Stonkienė  Inesa Gaudutytė |
| 2 | Jaunimo garantijų iniciatyvos įgyvendinimo komisija | Inesa Gaudutytė |
| 3 | VVG „Pajūrio kraštas“ | Inesa Gaudutytė |
| 4 | KRVJOS Apskritasis stalas | Inesa Gaudutytė |
| 5 | Vaiko gerovės komisija | Inesa Gaudutytė |
| 6 | LiJOT Eurodesk tinklas, įkurtas jaunimo informavimo ir konsultavimo taškas nuo 2018-01-30 | Edita Vyšniauskė |
| 7 | Europos savanorių tarnybos akreditacija kaip priimančios ir siunčiančios tarptautinius savanorius nuo 2018 m. gegužės 10 d. | Jaunimo centras |
| 8 | Komisija dėl turto, esančio Klaipėdos g. 74, Gargžduose, perdavimo LK panaudos pagrindais klausimams spręsti | Inesa Gaudutytė |
| 9 | Darbo grupė dėl renginių Klaipėdos rajono viešojo naudojimo teritorijoje laiko pratęsimo | Inesa Gaudutytė |
| 10 | Darbo grupė dėl Klaipėdos rajono jaunimo politikos kokybės vertinimo atlikimo | Inesa Gaudutytė |

**10 lentelė. 2018 metais Gargždų atvirame jaunimo centre įgyvendinti projektai.**

|  |  |  |  |
| --- | --- | --- | --- |
| **Eil. Nr.** | **Pavadinimas** | **Finansavimo šaltinis** | **Projekto vertė** |
| 1 | Jaunimo šturmas | Jaunimo Reikalų Departamentas | 6000 Eur |
| 2 | Iš eigos | Klaipėdos rajono savivaldybės administracija | 470 Eur |
| 3 | Kūrybinio mąstymo penkiakovės įdiegimas Klaipėdos rajono atvirose jaunimo erdvėse | Klaipėdos rajono savivaldybės administracija | 350 Eur |
| 4 | Būgnai hip – hopo ritmu | Klaipėdos rajono savivaldybės administracija | 680 Eur |
| 5 | Užauginkime sparnus | Klaipėdos rajono savivaldybės administracija | 480 Eur |
| 6 | Jaunimo vasaros akademija „Kartu mes galim daug“ | Klaipėdos rajono savivaldybės administracija | 400 Eur |
| 7 | Jaunimo renginys „Vienu ritmu“ | Klaipėdos rajono savivaldybės administracija | 500 Eur |
| 8 | Gyvoji patirtis | Klaipėdos rajono savivaldybės administracija | 300 Eur |
| 9 | C.S.I Gargždai | Klaipėdos rajono savivaldybės administracija | 250 Eur |
| 10 | Atrask save | ES struktūrinis fondas | 11 262 Eur |
| 11 | Programa socialinis sufleris | Rotary klubas | 300 Eur |
|  |  | **Iš viso:** | **20 992 Eur** |

**VII. PROJEKTO „ATRASK SAVE“ ĮGYVENDINIMO REZULTATAI**

Aktyviai dalyvauta Jaunimo garantijų iniciatyvos pirminės intervencijos projekte „Atrask save“. Projekto lėšomis Gargždų atvirame jaunimo centre 2018 m. dirbo vietos jaunimo garantijų iniciatyvos du koordinatoriai (po 0,5 etato). Nuo rugsėjo 20 d. projektas užbaigtas, darbuotojų sutartys nutrauktos. Per visą projekto laikotarpį identifikuoti 103 jaunuoliai, iš kurių – 26 pasirinko savanorystę, 54 –dalyvavimą programoje „Naują startas“. Suteiktos 43 individualios konsultacijos savęs pažinimo ir įdarbinimo klausimais.

**VIII. PROBLEMOS, SUSIJUSIOS SU JAUNIMO CENTRO VEIKLA, IR SIŪLOMI PROBLEMŲ SPRENDIMO BŪDAI**

Jaunimo parke norint sumontuoti scenos techniką ar aikštėje organizuoti įvairias veiklas, susiduriama su privažiavimo problema. Reikalingos lėšos privažiavimo kelio prie estrados scenos ir stovėjimo vietų įrengimui. Reikalinga įrengti 5 m. pločio 200 m. žvyro kelią su galimybe parkuoti automobilius dešinėje kelio pusėje ir 10x8 m. ploto automobilių stovėjimo aikštelę scenos galinėje pusėje. Reikalingos lėšos projektui ir rangos darbams – 48 500 Eur;

Jaunimo centras sėkmingai pradėjo vykdyti naują su jaunimu darbo formą – mobilų darbą. Darbuotojai naudoja savo transporto priemones nuvykti į Priekulę, Veiviržėnus ir Dauparus. Nuo 2019 m. kovo 1 d. veiklos bus vykdomos ir Girininkuose bei Agluonėnuose. Įstaigai reikalingas transportas – 9 vietų autobusiukas, kuriuo būtų galima lankytis Klaipėdos rajono vietovėse, taip pat būtų sutaupomos lėšos vykstant su jaunimu į renginius. Jaunimo centras daug veiklų planuoja vykdyti Jaunimo parke. Norint nuvežti garso ir šviesos aparatūrą taip pat būtinas transportas.

Įgyvendinant ateities planus, kuriuose numatytas Europos ekonominės erdvės finansinio mechanizmo „Rizikos grupės vaikai ir jaunimas“ programos tęstinumas, būtinos patalpos projekto įgyvendinimo veiklų plėtrai. Norima įrengti psichologo kabinetą, muzikos instrumentų salę, garso įrašų ir medijų studiją, kuri būtų naudinga ne tik jaunuoliams, bet ir visoms Klaipėdos rajono įstaigoms, kabinetą mobiliems darbuotojas. Prašome perduoti pagal panaudos sutartį Gargždų atviram jaunimo centrui Klaipėdos g. 74, esančias patalpas 1 aukšte: 1-7. 1-8, 1-6, 1-23, 2 aukšte: 2-3 – 2-7, kuriomis šiuo metu naudojasi KASP 3-osios Žemaičių apygardos rinktinės 302-oji lengvoji pėstininkų kuopa bei 2 aukšte esančias patalpas 3-8 ir 2-12, kuriomis naudojasi VVG „Pajūrio kraštas“, užtikrinat įstaigos veiklos tęstinumą, augimą ir investuotų lėšų Klaipėdos rajono jaunimo poreikių tenkinimui efektyvų panaudojimą bei tęstinumą arba ieškoti galimybių, kur projekto laikotarpiui pasibaigus būtų galima kokybiškai plėtoti paslaugas jaunimui.

Nuo 2018 m. spalio 15 d., bendradarbiaujant su Klaipėdos rajono psichologine – pedagogine tarnyba Jaunimo centre vieną kartą savaitėje dirba psichologė, pagal projektą „Saugios aplinkos kūrimas mokykloje“. Konsultacijos vyksta kiekvieną trečiadienį nuo 14.00 val. iki 20.00 val. Per šį keturių mėnesių laikotarpį suteiktos 29 psichologo konsultacijos 11 unikalių jaunuolių. Taip pat bendradarbiauta su jaunuolių tėvais, dėl tinkamos pagalbos jaunuoliui suteikimo. Sunkumai dėl kurių kreiptasi: asmenybės augimas, savivertės didinimas, profesijų pasirinkimas, netekčių išgyvenimas (1 atvejis), galima suicido rizika (3 atvejai), galima seksualinė prievarta (2 atvejai). Deja, projekto pabaiga 2019 m. birželio 1 d. ir jaunuoliai liks be psichologo paslaugų.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Direktorė Inesa Gaudutytė